भूरी नोकों को हटायें पर पत्ती के आकार को बनाये रखें ज़रूरत से ज्यादा या कम पानी देना पत्तियों के भूरे होने के अन्य कारण पता करें
सबसे अच्छे परिणाम के लिए आपको सबसे तेज़ कैंची इस्तेमाल करनी चाहिए। कैंची की तेज़ धार से पौधे के सेल्स को कम हानि पहुँचती है और पौधे को अपने घाव भरने के लिए कम मेहनत करनी पड़ती है।  इस काम के लिए कोई भी तेज़ और मजबूत कैंची ठीक है। लेकिन अपने आकार और मजबूती के कारण किचन शियर्स इस काम के लिए सबसे अच्छी हैं। अगर आप एक से ज्यादा पौधों को काट रहे हैं तो कैंची को इस्तेमाल करने से पहले और बाद में उसके ऊपर रबिंग अल्कोहल लगायें ताकि एक पौधे से दूसरे पौधे में बीमारी फैलने का कोई डर न रहे। किनारे के कुछ हिस्सों या नोकों के भूरे हो जाने के बाद भी पत्तियां फोटोसिंथेसिस के ज़रिये पौधे को ऊर्जा देती हैं। लेकिन अगर कोई पत्ती करीब-करीब पूरी भूरी हो गयी है या सूख गई है तो वह ऊर्जा नहीं देती है और आप उसे काटकर पूरी तरह हटा सकते हैं।  अगर आधे से ज्यादा पत्ती, या पत्ती का कम-से-कम दो-तिहाई हिस्सा भूरा हो चूका है तो वह पूरी पत्ती हटाने लायक है। ऐसे तो पूरी पत्ती को हटाने के लिए उसकी स्टेम के अंतिम छोर को एक तेज़ कैंची से काट देना अच्छा है। लेकिन आप चाहें तो पत्ती की स्टेम के अंतिम हिस्से को अपनी उँगली और अंगूठे के बीच में पकड़कर उसे तोड़ सकते हैं। पौधे की स्वस्थ पत्तियों की नोकों के आकार को ध्यान से देखें। काटते समय उसी आकार को कॉपी करने की कोशिश करें। उदाहरण के लिए, अगर आप नुकीली नोकों वाली लम्बी और सीधी पत्तियों को काट रहे हैं तो उनकी नोक पर दो तिरछे काट दें ताकि वहां एक तिकोना आकार बने।  आकार को केवल इसलिए कॉपी करते हैं ताकि पौधा देखने में सुन्दर लगे। अगर आप पत्ती के मरे हुए हिस्से को सीधा काटेंगे तो उससे पौधे को कोई हानि नहीं पहुंचेगी। एक बार आपको पत्तियों को सुन्दर आकार देने का अभ्यास हो जायेगा तो कटी हुई पत्तियां स्वस्थ पत्तियों के समान दिखेंगी और उनको अलग से पहचानना मुश्किल होगा! कुछ घर के अंदर रखे जाने वाले पौधों की देखभाल करने वाले मालियों का कहना है कि काटते समय ज़रा सा भूरा हिस्सा पत्ती पर छोड़ देना चाहिए। ऐसा करने से आप पत्ती के स्वस्थ हिस्से में एक नया घाव नहीं बनाते हैं। नए घाव के कारण पौधे पर जोर पड़ सकता है और भूरा होने की प्रक्रिया बढ़ सकती है। अगर आप केवल एक या दो पत्तियों को ट्रिम कर रहे हैं तो आपको ज़रा सा भूरा हिस्सा छोड़ने के बारे में चिंता करने की ज़रूरत नहीं है। लेकिन यदि आप बहुत सारी पत्तियों को एक साथ ट्रिम कर रहे हैं तो आपको कोशिश करनी चाहिए कि पत्तियों के स्वस्थ हिस्सों में ज्यादा घाव न बनें। यदि आपने अपने घर के बाहर खाद का एक ढेर रखा है या आपके नगर निगम ने खाद बनाने का प्रयोजन कर रखा है तो पत्तियों की नोकों को उसमें डालें। लेकिन अगर आपको संदेह है कि वह पौधा बीमार है तो पत्तियों को कूड़े में फेंक दें ताकि खाद संक्रमित न हो। केवल भूरी नोकों को देखकर आप यह नहीं कह सकते हैं कि पौधा बीमार है। एक बीमार पौधे की पत्तियों में आमतौर पर बहुत सारे भूरे धब्बे या छेद होते हैं, या फिर पत्तियां पूरी तरह से भूरी होती हैं। अक्सर ज़रूरत से ज्यादा या कम पानी देने के कारण पत्तियों की नोकें भूरी हो जाती हैं। पौधे को सिंक में रखें। उसकी स्टेम को पकड़ें और हल्का सा हिलाएं। फिर पौधे को खींचकर उसकी जड़ों के साथ गमले से बाहर निकालें। इस तरह आप आसानी से पता कर सकते हैं कि नोकों के भूरे होने का सही कारण, ज्यादा पानी या कम पानी देना है।  अगर मिट्टी साथ में जुड़ी नहीं रहती है और बिखर जाती है तो आप उसमें कम पानी डाल रहे हैं। यदि मिट्टी में से पानी चूता है या जड़ों के अंतिम हिस्सों में फफूंदी दिखाई देती है तो आप उसमें ज्यादा पानी डाल रहे हैं। अगर आप पौधे को गमले में से निकालें और देखें कि उसकी मिट्टी और जड़ें पानी से तर हैं तो उसे कुछ घंटों के लिए गमले से बाहर रखें। जब वह थोड़ा सा सूख जाये तो उसे गमले में फिर से लगायें। यदि आप पानी से भीगी हुई मिट्टी को जड़ पर से हटा दें और गमले में थोड़ी सी ताज़ी मिट्टी डालकर पौधे को वापस लगायें तो ज्यादा अच्छा है।  यदि जड़ों की नोकें सड़ गयी हों तो उनको कैंची से काटकर हटायें। पानी देने के पुराने रूटीन को चालू रखकर केवल पानी की मात्रा कम कर देने के बजाय कई दिनों के बाद पौधे को अच्छी तरह से पानी देना ज्यादा अच्छा है। उदाहरण के लिए, अगर अभी तक आप हर दो दिन बाद पानी देकर मिट्टी को तर करते थे तो अब आप हर दो दिन बाद मिट्टी को कम पानी देकर केवल नम न करें बल्कि हर चौथे दिन पानी डालें और मिट्टी को तर करें। जब आपको मालूम हो जाये कि कम पानी देने के कारण समस्या उत्पन्न हुई है तो पौधे को गमले में वापस लगायें और उसमें अच्छी तरह से पानी डालें। हर बार जब आप उस पौधे में पानी डालें तो आपको गमले के नीचे बने हुए छेदों में से पानी निकलते हुए दिखाई देना चाहिए। अगर ऐसा नहीं होता है तो इसका मतलब है कि आप उसमें पर्याप्त पानी नहीं डाल रहे हैं।  आप गमले के नीचे कोई बर्तन रख सकते हैं ताकि अतिरिक्त पानी उसमें चला जाये या फिर पौधे को सिंक में रखें और फिर उसमें पानी डालें। पानी देने के पुराने रूटीन को चालू रखें (जैसे कि हर दूसरे दिन) लेकिन हर बार पहले से ज्यादा पानी डालें। एक हफ्ते के अंदर (जिस दिन आपको उसमें पानी नहीं डालना हो) पौधे को गमले में से फिर बाहर निकालें और चेक करें कि मिट्टी सूखी तो नहीं है। अगर वह सूखी है तो पौधे में पानी डालने के दिन (जैसे कि रोज़ पानी दें) और मात्रा बढ़ा दें। ट्रॉपिकल पौधों को हफ्ते में कई बार पानी देने के साथ उनके आसपास की हवा को नम रखना भी ज़रूरी होता है। आप गमले को पत्थर और पानी से भरे एक कम गहरे बर्तन में रख सकते हैं। इससे पौधे के चारोंओर नमी बढ़ाने में मदद मिल सकती है। अगर आपके घर की हवा बहुत ज्यादा शुष्क हो तो आप एक हवा को नम करने वाला प्रोडक्ट (humidifier) इस्तेमाल कर सकते हैं।    इसके लिए आप एक स्प्रे करने वाली बोतल में पानी भरकर रोज़ दिन में एक बार पत्तियों पर पानी भी स्प्रे कर सकते हैं। पौधे को गरमाई या ठंडक को बाहर निकालने वाले छेदों या वेंट्स से दूर रखें क्योंकि उनमें से शुष्क हवा निकलती है। बहुत से पौधों, जैसे कि करीब-करीब सभी किस्म के खजूर के पौधों के नीचे के हिस्से की पत्तियां नियमित रूप से झड़ती रहती हैं। ये उनके विकास का अभिन्न अंग है। इन झड़ने वाली पत्तियों को धीरे-धीरे भूरे होने से रोकने का कोई तरीका नहीं है। जब वे पूरी तरह से बदरंग हो जाती हैं या सूख जाती हैं तो उनको काट के हटाया जा सकता है। एक भूरी नोक वाली पत्ती का बाकी हिस्सा हरा और स्वस्थ दिखाई देता है। यदि ज्यादा पानी या कम पानी देने के कारण पत्तियां भूरी नहीं हो रही हैं तो हो सकता है कि मिट्टी में एक या उससे ज्यादा मिनरल्स (जैसे कि नमक) की मात्रा बहुत अधिक है। ये समस्या नल में आने वाला मिनरल्स से भरा पानी या हार्ड वॉटर (hard water), या बहुत ज्यादा फ़र्टिलाइज़र इस्तेमाल करने से उत्पन्न होती है। नमक या मिनरल्स को हटाने के लिए गमले को सिंक में रखें और मिट्टी को धोकर साफ करें। इसके लिए मिट्टी पर डिस्टिल्ड वॉटर डालते जाएँ जबतक काफी पानी गमले के नीचे बने छेदों से बाहर न बह जाये।  मिट्टी को कई मिनटों तक, 2-3 बार डिस्टिल्ड वॉटर डालकर साफ करें। पौधे को पानी देते समय डिस्टिल्ड वॉटर इस्तेमाल करें और कम फ़र्टिलाइज़र्स डालें ताकि आगे चलकर कोई समस्या उत्पन्न न हो । आपके घर के पौधों की पत्तियों में दिखाई देने वाले छोटे भूरे धब्बे या छेद कीटों के संक्रमण का संकेत हो सकते हैं। मिट्टी को और पत्तियों के नीचे के हिस्सों को चेक करें कि वहां कीट तो नहीं हैं। इससे पहले कि समस्या गंभीर हो जाये उसका निदान करें। अगर आपको अपने घर के पौधों को ख़राब करने वाले कीटों को पहचानने में मदद चाहिए हो, और उनसे छुटकारा पाने के लिए सलाह की ज़रूरत हो तो स्थानीय कृषि विस्तार कार्यालय से संपर्क करें या अपने पास की प्लांट नर्सरी (plant nursery) में जाएँ।
पत्तियों को काटने के लिए एक तेज़ धार वाली कैंची या किचन शियर्स (kitchen shears) इस्तेमाल करें: अगर करीब-करीब पूरी पत्ती भूरी हो तभी पूरी पत्ती को हटायें: काटते समय पत्ती की नोक के आकार को कॉपी करें: अगर आप चाहें तो नोक का ज़रा सा भूरा हिस्सा छोड़ सकते हैं: अगर पत्तियों में कोई बीमारी नहीं है तो उनकी भूरी नोकों को खाद बनाने के लिए इस्तेमाल करें: पौधे को गमले में से निकालकर मिट्टी और जड़ों को जांचें: जिस पौधे में आप ज्यादा पानी दे रहे थे उसे फिर से गमले में लगायें और पानी देने के रूटीन को बदलें: जिस पौधे में आप कम पानी दे रहे थे उसकी मिट्टी को पानी से तर करें: पौधे के आसपास की नमी बढ़ाएं, खास तौर से ट्रॉपिकल या उष्णकटिबंधीय पौधों के लिए: भूरी नोकों को, गलती से, पत्तियों की झड़ने की प्रक्रिया का अंग न समझें: नमक, मिनरल (mineral), या फ़र्टिलाइज़र बर्न (fertilizer burn) से छुटकारा पाने के लिए पौधे को डिस्टिल्ड वॉटर (distilled water) से धोएं: छोटे-छोटे छेदों को देखें जो कीटों के संक्रमण को इंगित करते हैं:
https://www.wikihow.com/Remove-Brown-Tips-From-the-Leaves-of-Houseplants https://www.wikihow.com/Remove-Brown-Tips-From-the-Leaves-of-Houseplants https://www.wikihow.com/Remove-Brown-Tips-From-the-Leaves-of-Houseplants
Removing Brown Tips While Preserving Leaf Shape Addressing Over- or Under-Watering Diagnosing Other Leaf-Browning Causes